**Татарстан Республикасы Җир кодексының**

**32 һәм 321 статьяларына үзгәрешләр кертү турында**

Татарстан Республикасы

Дәүләт Советы тарафыннан

2022 елның 14 июлендә

кабул ителде

**1 статья**

Татарстан Республикасы Җир кодексына (2005 елның 18 гыйнварындагы 4-ТРЗ номерлы Татарстан Республикасы Законы редакциясендә) (Татарстан Дәүләт Советы Җыелма басмасы, 1998, № 8 (II өлеш); 2005, № 1 (I өлеш), № 12 (I өлеш); 2006, № 7 (I өлеш); 2007, № 1 (I өлеш), № 4; 2008, № 5 (I өлеш); 2009, № 7 – 8 (III өлеш); 2010, № 11; 2011, № 11 (I өлеш); 2012, № 3, № 5 (I өлеш); 2013, № 1; 2014, № 3, № 5, № 6 (II өлеш), № 7, № 12 (II өлеш); 2015, № 7 (I өлеш), № 10 (I өлеш); 2016, № 5; Татарстан Республикасы законнар җыелмасы, 2016, № 40 (I өлеш); 2017, № 41 (I өлеш), № 52 (I өлеш), № 76 (I өлеш); 2018, № 1 (I өлеш), № 22 (I өлеш), № 78 (I өлеш); 2019, № 2 (I өлеш), № 60 (I өлеш); 2020, № 77 (I өлеш); 2021, № 1 (I өлеш), № 20 (I өлеш), № 29 (I өлеш), № 57 (I өлеш), № 77 (I өлеш), № 93 (I өлеш); 2022, № 3 (I өлеш), № 17 (I өлеш) түбәндәге үзгәрешләрне кертергә:

1. 32 статьяның 3 пунктында:

а) 1 пунктчада «индивидуаль торак» сүзләре алдыннан «әгәр мондый гражданнар җир кишәрлеге бирү турында гариза биргән көнгә кадәр биш ел дәвамында Татарстан Республикасы территориясендә даими яшәсәләр һәм социаль наем шартнамәләре буенча бирелә торган торак урыннарга мохтаҗ буларак исәптә торсалар,» сүзләрен өстәргә;

б) түбәндәге эчтәлекле абзац өстәргә:

«Өч һәм аннан күбрәк балалы гражданнар, әгәр җир кишәрлеге бирү турында гариза биргән көнгә кадәр биш ел дәвамында ата-ананың берсе генә булса да яисә ялгыз ата йә ана Татарстан Республикасы территориясендә даими яшәсә, әлеге пунктның 1 пунктчасында каралган җир кишәрлеге бирү турында гариза биргән көнгә кадәр биш ел дәвамында Татарстан Республикасы территориясендә даими яшәү таләбенә туры килә дип санала.»;

1. 321 статьяда:

а) 10 пунктта:

түбәндәге эчтәлекле 8 һәм 9 пунктчалар өстәргә:

«8) мөрәҗәгать итүченең социаль наем шартнамәсе буенча бирелә торган торак урынга мохтаҗ буларак исәптә торуын раслаучы документ;

9) мөрәҗәгать итүченең җир кишәрлеге бирү турында гариза биргән көнгә кадәр биш ел дәвамында Татарстан Республикасы территориясендә даими яшәү фактын билгеләү турындагы суд карары (мөрәҗәгать итүченең паспортында җир кишәрлеге бирү турында гариза биргән көнгә кадәр биш ел дәвамында аны Татарстан Республикасы территориясендә яшәү урыны буенча теркәү билгесе булмаган очракта).»;

түбәндәге эчтәлекле абзац өстәргә:

«Әлеге пунктның 8 пунктчасында күрсәтелгән документ, мөрәҗәгать итүче аны үзе тапшырмаган булса, вәкаләтле җирле үзидарә органы тарафыннан мөстәкыйль соратып алына.»;

б) 12 пунктта:

«мөрәҗәгать итүче тарафыннан тапшырылган» сүзләреннән соң «яисә вәкаләтле җирле үзидарә органы тарафыннан алынган» сүзләрен өстәргә;

түбәндәге эчтәлекле абзац өстәргә:

«Гражданнарга аларны исемлекләргә кертүдән баш тарту турында хәбәр вәкаләтле җирле үзидарә органы тарафыннан тиешле карар кабул ителгән көннән алып җиде көннән дә соңга калмыйча тапшырылуы хакында хәбәр ителә торган заказлы хат белән җибәрелә йә аларга имза куйдырып тапшырыла.»;

в) 13 пунктта:

беренче абзацта «, әлеге статьяның 15 пунктында каралган очраклардан тыш, аларны исемлекләргә керткән көннән алып бер елдан да соңга калмыйча» сүзләрен төшереп калдырырга;

икенче абзацта «җир кишәрлекләрен сайлап алу процедурасын» сүзләрен «җир кишәрлеген сайлап алу процедурасын» сүзләренә алмаштырырга;

г) 15 пунктта:

2 пунктчага түбәндәге эчтәлекле абзац өстәргә:

«д) социаль наем шартнамәсе буенча бирелә торган торак урыннарга мохтаҗ буларак исәптә торудан төшереп калдыру.»;

4 пунктчаны түбәндәге редакциядә бәян итәргә:

«4) гражданнар җир кишәрлеген сайлап алу процедурасында җир кишәрлеген сайлап алудан өч мәртәбә баш тартса, йә гражданнар җир кишәрлеген сайлап алу процедурасына өч мәртәбә килми калса, йә гражданнарның җир кишәрлеген сайлап алу процедурасында җир кишәрлеген сайлап алудан баш тарту һәм аларның җир кишәрлеген сайлап алу процедурасына килми калу очраклары барысы бергә өчкә тигез булса;»;

д) 17 пунктта:

беренче абзацта «әлеге статьяның 10 пунктында» сүзләрен «әлеге статьяның 10 пунктындагы 1 – 7 пунктчаларында» сүзләренә алмаштырырга;

алтынчы абзацны түбәндәге редакциядә бәян итәргә:

«Әлеге пунктның 1 һәм 2 пунктчаларында күрсәтелгән документлар, мөрәҗәгать итүче аларны үзе тапшырмаган булса, вәкаләтле җирле үзидарә органнары тарафыннан мөстәкыйль соратып алына.».

**2 статья**

1. Әлеге Закон үз көченә кергән көнгә кадәр җир кишәрлеге бирү турында гариза тапшырган, әмма аларны Татарстан Республикасы Җир кодексының 32 статьясындагы 3 пунктының 1 пунктчасында күрсәтелгән максатлар өчен җир кишәрлеге алу хокукы булган гражданнар исемлекләренә (алга таба – исемлекләр) кертү турында карар кабул ителмәгән өч һәм аннан күбрәк балалы гражданнарга карата мондый карарны кабул итү, гражданнарның Татарстан Республикасы Җир кодексының 32 статьясындагы 3 пунктында күрсәтелгән таләпләргә туры килүен Татарстан Республикасы Җир кодексының 321 статьясындагы 15 пунктында каралган бәяләүне гамәлгә ашыру һәм җир кишәрлеген бирү гражданнарның Татарстан Республикасы территориясендә даими яшәү срогын һәм аларның социаль наем шартнамәсе буенча бирелә торган торак урыннарга мохтаҗ буларак исәптә тору-тормавын исәпкә алмыйча башкарыла.

2. Әлеге Закон үз көченә кергән көнгә кадәр исемлекләргә кертелгән өч һәм аннан күбрәк балалы гражданнарга карата гражданнарның Татарстан Республикасы Җир кодексының 32 статьясындагы 3 пунктында күрсәтелгән таләпләргә туры килүен Татарстан Республикасы Җир кодексының 321 статьясындагы 15 пунктында каралган бәяләүне гамәлгә ашыру һәм җир кишәрлеген бирү гражданнарның Татарстан Республикасы территориясендә даими яшәү срогын һәм аларның социаль наем шартнамәсе буенча бирелә торган торак урыннарга мохтаҗ буларак исәптә тору-тормавын исәпкә алмыйча башкарыла.

3. Әлеге Закон үз көченә кергән көнгә кадәр җир кишәрлеге бирү турында гариза тапшырган, әмма аларны исемлекләргә кертү турында карар кабул ителмәгән өч һәм аннан күбрәк балалы гражданнарга, шулай ук әлеге Закон үз көченә кергән көнгә кадәр исемлекләргә кертелгән өч һәм аннан күбрәк балалы гражданнарга карата Татарстан Республикасы Җир кодексының 321 статьясындагы 13 пунктының беренче абзацы әлеге Закон белән кертелгән үзгәрешләрне исәпкә алмыйча кулланыла.

4. Татарстан Республикасы Җир кодексының 321 статьясындагы 15 пунктының 4 пунктчасы нигезләмәләре (әлеге Закон редакциясендә) әлеге Закон үз көченә кергән көнгә кадәр исемлекләргә кертелгән өч һәм аннан күбрәк балалы гражданнарга карата кулланылмый. Күрсәтелгән гражданнар исемлекләрдән төшереп калдырыла һәм аларга, гражданнар җир кишәрлеген сайлап алу процедурасында җир кишәрлеген сайлап алудан өч мәртәбә баш тартса йә гражданнар җир кишәрлеген сайлап алу процедурасына өч мәртәбә килми калса, җир кишәрлеге бирүдән баш тартыла.

**3 статья**

Әлеге Закон рәсми басылып чыккан көненнән соң 30 көн узгач үз көченә керә.

Татарстан Республикасы

Президенты Р.Н. Миңнеханов

Казан, Кремль

2022 ел, 25 июль

№ 45-ТРЗ